Hans Hansens erindringer om sin mor Ellen Marie.  Skrevet på hendes hundredeårsdag  d. 9. april 1943.

En hundredeaarsdag !

Mine første erindringer om mor:


Juleaftensdags Morgen saa vaagnede jeg ved at Mor stod ved min Seng med Æbleskiver, og sagde ”Glade Jul dejlige Jul, dejlige Jul osv.


Og saa mindes jeg  Mor som min Paaklæder. Det var nu med meget blandede Følelser p.G.a. de uforede Vadmelsbukser som gnavede mig forskrækkelig i Skridtet. Men trods Moders store Omsorg og min Jammerklage blev der sjælden gjort noget for  at bedre det forhold. Lige saa lidt som det med de halvlange Bukser


Aarene gik som de nu gaar ustandselig. Og jeg kom i Skole, lovlig tidlig, hvad maaske bevirkede at jeg fik nervøs Hovedpine som gav mig en Del Kvaler  bl.a. Angstforestillinger og løbske Tanker som til Tider kunne gøre mig  meget ulykkelig. Og saa erindrer jeg Mor som min gode Engel der paa kærlig Vis trøstede mig og hjalp mig i Balance igen. Og særlig fra de Tider husker jeg Mor tage mig paa Skødet og bede for mig saa jeg aldrig glemmer det. Og jeg fik en stærk Tro baade til Moder og til den Gud som hun bad til


Det bidrog nok mere end noget andet til at Fortroligheden til Mor blev forankret saa det holdt  gennem hele vort Samliv selv om Livet  skiftede Former i det ydre.


Naar jeg saa tænker paa Mor saadan i det praktiske Arbejde saa mindes jeg hende som den travle  arbejdende lille Kone som altid havde noget hun skulde naa  -  att Mor ikke blev opslidt længe før er mig en Gaade. Og maa jeg erindre Fars jævnlig tilbagevendende Humørsyge, som i høj Grad gjorde Livet svært og anstrengende for Mor. At hun alligevel formaaede at være en meget gæstfri Kone og Trygheden for mig naar Livet gik mig imod det undrer mig altid naar jeg tænker paa Mor.


Men at Mor fik de mange Kræfter måtte styrke min Tro paa, at den Gud, som jeg vidste Mor troede paa og bad til var baade rig og kærlig.

Mor var et frisindet Menneske. Især i mine Drengeaar mindes jeg hende som en der gerne gik ind paa vore Ideer og prøvede at forstaa os i vore smaa Glæder, selv om de var ukendte i hendes Barndomstid.


Mor var godt begavet og havde meget let ved at udtrykke sig. Og hun blev meget afholdt af vore Kammerater som syntes at hun var en storartet Kone  Mors Sygdom  og sidste Aar.

